b'\n_START_ARTICLE_\nGlasovna sprememba\n_START_PARAGRAPH_\nGlasovna sprememba je taka sprememba izgovarjave, ki je pogojena samo z glasovnimi dejavniki, deluje \xe2\x80\x93 samo v nekem obdobju jezika in samo v neki jezikovni skupnosti \xe2\x80\x93 vsaki\xc4\x8d enako in brezizjemno (primer: a v jeziku J se pod pogoji X spremeni v isti glas v vseh besedah J, ki izpolnjujejo X), je pa lahko odvisna od glasovnega okolja spreminjajo\xc4\x8de se enote; nekatere vrste glasovnih sprememb so iz podmene o redovitosti izvzete: razli\xc4\x8denje, premet.\n_START_SECTION_\nZapisovanje glasovne spremembe\n_START_PARAGRAPH_\nA > B_NEWLINE_starej\xc5\xa1e stanje A se spremeni v poznej\xc5\xa1e stanje B (* ozna\xc4\x8duje rekonstruirano neizpri\xc4\x8dano stanje)_NEWLINE_primer: ide. *a > psl. *o_NEWLINE_A > B / X __ Y_NEWLINE_starej\xc5\xa1e stanje A se spremeni v poznej\xc5\xa1e stanje B, \xc4\x8de je za X in pred Y (\xc3\x98 ozna\xc4\x8duje onemitev, # besedno mejo, $ zlogovno mejo)_NEWLINE_primer: an. k > \xc3\x98 / # __ n, primer za ta primer: knight'